Okoljska politika Okoljska politika Unije prispeva k uresničevanju (…) ciljev: ohranjanju, varstvu in izboljšanju kakovosti okolja, varovanju človekovega zdravja, skrbni in preudarni rabi naravnih virov, spodbujanju ukrepov na mednarodni ravni za reševanje regionalnih ali globalnih okoljskih problemov, zlasti v boju proti podnebnim spremembam. Cilj okoljske politike Unije je doseči visoko raven varstva, pri čemer se upošteva raznolikost razmer v posameznih regijah Unije. Politika temelji na previdnostnem načelu in na načelih, da je treba delovati preventivno, da je treba okoljsko škodo prednostno odpravljati pri viru in da mora plačati povzročitelj obremenitve. (…) Pri oblikovanju svoje (…) politike Unija upošteva razpoložljive znanstvene in tehnične podatke, okoljske razmere v različnih regijah Unije, možne koristi in stroške ukrepanja ali neukrepanja, gospodarski in socialni razvoj Unije kot celote in uravnotežen razvoj njenih regij (…). (člen 191 Pogodbe o delovanju Evropske unije)

Cilji — Vzpostaviti Evropsko okoljsko informacijsko in opazovalno omrežje, da Uniji in državam članicam zagotovi: 1. Objektivne, zanesljive in na evropski ravni primerljive informacije, ki jim bodo omogočale: (a) sprejemanje potrebnih ukrepov za varstvo okolja; (b) ocenjevanje rezultatov takšnih ukrepov; (c) zagotavljanje ustrezne obveščenosti javnosti o stanju okolja. 2. Za ta namen nujno tehnično in znanstveno podporo.

Naloge — V sodelovanju z državami članicami vzpostaviti in usklajevati Evropsko okoljsko informacijsko in opazovalno omrežje, — zagotavljati Uniji in državam članicam objektivne informacije, ki so potrebne za oblikovanje in izvajanje smotrnih in učinkovitih okoljskih politik, — pomagati pri spremljanju okoljskih ukrepov z ustrezno podporo glede zahtev za poročanje, — svetovati posameznim državam članicam glede razvoja, vzpostavitve in širitve njihovih sistemov za spremljanje okoljskih ukrepov, — evidentirati, primerjati in oceniti podatke o stanju okolja, poročati o kakovosti in obremenitvah okolja na ozemlju Unije, zagotoviti enotna merila presoje okoljskih podatkov, ki jih je treba uporabiti v vseh državah članicah, ter razvijati in vzdrževati referenčni center za okoljske informacije, — pomagati zagotoviti primerljivost okoljskih podatkov na evropski ravni in po potrebi z ustreznimi sredstvi spodbujati boljše usklajevanje metod merjenja, — pospeševati vključevanje evropskih okoljskih podatkov v mednarodne programe, — vsakih pet let objaviti poročilo o stanju, smereh razvoja in obetih za okolje, — spodbujati razvoj tehnik okoljskega napovedovanja, izmenjavo informacij o tehnologijah za preprečevanje ali zmanjševanje škode, povzročene okolju, spodbujati razvoj metod za ocenjevanje škode, povzročene okolju, in ocenjevanje stroškov okoljskih preventivnih, varstvenih in sanacijskih politik, — zagotoviti obsežno razširjanje zanesljivih in primerljivih okoljskih informacij, še zlasti o stanju okolja, v javnosti in v ta namen pospeševati uporabo nove tehnologije telematike.

1 — Upravni odbor Sestavljajo ga: — po en predstavnik vsake države članice, — dva predstavnika Komisije, — dva znanstvenika, ki ju imenuje Evropski parlament. Naloge Sprejme večletni in letni program dela ter zagotovi njuno izvajanje. 2 — Izvršni direktor Imenuje ga upravni odbor na predlog Komisije. 3 — Znanstveni odbor Sestavljen je iz članov, ki jih imenuje upravni odbor in so posebej usposobljeni za področje okolja. 4 — Zunanja revizija Evropsko računsko sodišče. 5 — Organ za razrešnico Parlament na priporočilo Sveta.

Proračun 39,9 milijona EUR (37,1 milijona EUR) Subvencija Unije 87 % (85 %) Število zaposlenih 31. decembra 2009 Število delovnih mest v načrtu delovnih mest: 133 (123) Zasedena delovna mesta: 121 (116) in 56 (51) drugih delovnih mest (pogodbeni uslužbenci in napoteni nacionalni strokovnjaki). Skupno število zaposlenih: 133 (123) delovnih mest, namenjenih naslednjim nalogam. Ti opravljajo: — operativne naloge: 89 (80) — upravne naloge: 43 (42) — različne naloge: 1 (1).